**Názov stavby:** Rekonštrukcia rodinného domu na budovu pre obchod a služby

**Miesto stavby:** Prša č. 67, parc. č. KN-C 382, 383 a 385, k.ú. Prša, okres Lučenec

**Investor:** Mgr. Tímea Kovács, 986 01 Prša 68, IČO: 46 430 776

**Stupeň PD:** Projekt pre stavebné povolenie

**Časť PD:** Architektonicko – stavebné riešene

1. **SÚHRNNÁ TECHNICKÁ SPRÁVA**

**Zodp. projektant:** Ing. Pavol Nagy

**Vypracoval:** Ing. Pavol Nagy

**Dátum:** 09/2021

1. **Identifikačné údaje**

Názov stavby: Rekonštrukcia rodinného domu na budovu pre obchod a služby

Miesto stavby: Prša č. 67, k.ú. Prša

Č. parcely: KN-C 382, 383 a 385

Okres: Lučenec

Charakter stavby: Rekonštrukcia

Investor: Mgr. Tímea Kovács, 986 01 Prša 68, IČO: 46 430 776

Projektant: Ing. Pavol Nagy, I. Madácha 1706/9, 986 01 Fiľakovo

1. **Všeobecná časť** 
   1. **Účel objektu a projektové podklady**

Jedná sa o rekonštrukciu (prestavbu) rodinného domu na budovu pre obchod a služby. Projektová dokumentácia bola vypracovaná podľa platných STN, vyhlášok a typologických požiadaviek.

* 1. **Prevádzkové a dispozičné riešenie**

Stavebný objekt SO.01 je prístupný z dvoru investora. Hlavný vstup na pozemok investora je zo štátnej cesty cez existujúci vjazd.

Navrhovaná prestavba uvažuje so zachovaním podlažnosti (jednopodlažná stavba) a bez využitia podkrovného priestoru. Novým základným pôdorysným tvarom objektu SO.01 je písmeno L s rozmermi 10,75x21,88 m.

Na 1.NP sa nachádzajú predsieň, 2x kancelária, kúpeľňa s toaletou, technická miestnosť, denná miestnosť, prezentačná miestnosť a terasa.

* 1. **Architektonické a výtvarné riešenie**

Z hľadiska architektonického riešenia sa prestavba rodinného domu navrhla prihľadajúc na okolitú zástavbu a pôvodnú architektúru budovy. Nad novou časťou budovy sa navrhla nová sedlová strecha. Ako povrchové materiály fasády sú navrhnuté soklová dekoračná omietka a tenkovrstvové hladené silikátové omietky. Celkové farebné riešenie fasády budovy bude pozostávať z farebných odtieňov vybraných investorom.

* 1. **Účelové jednotky**

podlahová plocha 1.NP: 138,81 m2

zastavaná plocha: 170,69 m2

obostavaný priestor: 848,93 m3

1. **Technická časť**
   1. **Výsledky prieskumných prác**

Na mieste staveniska neboli vykonané geologické, hydrogeologické ani seizmické prieskumné práce. Bola vykonaná miestna obhliadka objektu spojená so zameraním stavby.

* 1. **Popis stavebnej sústavy objektu**

Nosným systémom riešenej budovy je stenový nosný systém. Nosnými stenami v tomto nosnom systéme sú obvodové steny a vnútorná nosná steny.

* 1. **Technický popis stavebných prác** 
     1. **Búracie práce**

Búracie práce predstavujú predovšetkým odstránenie strešnej konštrukcie, sanácia obvodových múrov, vybúranie existujúcich podláh, vybúranie otvoru pre osadenie nových výplňových konštrukcií otvorov, rozobratie stropnej konštrukcie a výmeny okna a dvier.

Podrobný popis búracích prác je nasledovný:

I Demontáž okenných a dverných konštrukcií s prislúchajúcou klampiarinou

II Vybúranie otvoru pre osadenie nových výplňových konštrukcií otvorov a prekladov

III Vybúranie existujúcej nosnej steny

IV Vybúranie skladieb podlahy

V  Demontáž stropu nad 1.NP

VI Vybúranie existujúcich základov

VII Rozobratie konštrukcie strechy s prislúchajúcimi klampiarskymi prvkami

Búracie práce budú vykonané nasledovne:

* Vymedzí sa priestor staveniska a zabezpečí sa proti vstupu nepovolaných osôb
* Zabezpečí sa zdroj vody na zníženie prašnosti a vybaví sa pracovisko pomocnými konštrukciami, materiálom a pomôckami (ručné náradie, malá mechanizácia, agregát na dodávku el. energie, lešenie, atď.)
* Búranie strešnej konštrukcie sa začne odstránením strešnej krytiny. Pri odstraňovaní konštrukcie krovu sa použijú ručné postupy a náradia.
* Po odstránení strešnej konštrukcie sa pristúpi k rozobratiu dreveného stropu. Pri búracích prácach sa použijú mechanizované ručné náradia.
* Pri nestabilizovaných konštrukciách sa použijú stabilizačné opatrenia
* Búranie zvislých konštrukcií (nosných aj nenosných – priečok) sa bude postupovať vertikálnym spôsobom smerom zhora dolu
* Vybúranie nových otvorov v nosných stenách realizovať podľa vypracovaného statického posudku.
* Pri odstraňovaní podlahy je možné použiť aj menšie mechanizmy
  + 1. **Práce zemné a pridružené**

V rámci obnovy objektu sú k zemným prácam priradené výkopové práce pre založenie novej (pristavanej) časti stavby - prístavby, vybudovanie ležatej kanalizácie a vybágrovanie starých základových konštrukcií.

* + 1. **Základové konštrukcie**

Základovými konštrukciami stavby sú existujúce základové pásy, novonavrhované základové pásy a základové pätky. Nové základové pásy sú navrhnuté pod zvislými nosnými stenami prístavby. Základové pätky sú navrhnuté pod drevenými stĺpmi.

* + 1. **Nosné konštrukcie** 
       1. **Zvislé nosné konštrukcie**

Zvislými nosnými konštrukciami riešenej stavby sú existujúce obvodové steny, existujúca vnútorná nosná stena, navrhované obvodové steny a navrhované drevené stĺpy. Existujúce nosné steny sú z hlinených nepálených tehál. Navrhované obvodové steny sú navrhnuté z pórobetónových murovacích tvárnic.

* + - 1. **Vodorovné nosné konštrukcie**

Vodorovnými nosnými konštrukciami stavby sú systémové preklady, resp. monolitické preklady nad výplňovými konštrukciami otvorov, drevené stropné trámy a vodorovné konštrukčné prvky krovu strechy.

* + 1. **Strešné konštrukcie**

Na riešenom objekte je navrhnutá jednoplášťová sedlová strecha. Skladbu strešného plášťa striech tvorí plechová strešná krytina, latovanie s kontralatovaním, poistná strešná fólia, tepelná izolácia z minerálnej vlny, paronepriepustná fólia (parozábrana) a sadrokartónový podhľad.

* + 1. **Obvodový plášť**

Obvodový plášť stavby je navrhnutý podľa tepelno-technických požiadaviek STN 73 0540 – Tepelná ochrana budov.

* + 1. **Deliace konštrukcie**

Existujúce deliace konštrukcie na 1.NP sú z hlinených nepálených tehál, resp. plných pálených tehál.

* + 1. **Podlahy a dlažby**

Skladba podláh je navrhnutá podľa účelu jednotlivých miestností. Podrobná skladba podláh viď vo výkresovej časti projektovej dokumentácie. Nášľapné vrstvy podláh sú navrhnuté z keramickej dlažby a laminátovej plávajúcej podlahy.

* + 1. **Výplňové konštrukcie otvorov**

V rámci obvodového plášťa sú navrhnuté ako výplňové konštrukcie otvorov plastové okná s izolačným trojsklom. V interiéri (miestnostiach) sú navrhnuté voštinové dvere s obložkovou zárubňou. Podrobný popis výplňových konštrukcií viď Výpis výplňových konštrukcií otvorov.

* + 1. **Povrchové úpravy**

V rámci prestavby budovy sú navrhnuté nové vonkajšie a vnútorné povrchové úpravy. Na vonkajšiu povrchovú úpravu obvodových stien je navrhnutá hladená silikátová omietka farebného odtieňu podľa výberu investora. Na vnútorné povrchy sú navrhnuté štuková omietka a keramické obklady. Interiérová štuková omietka je nanesená na výstužnú vrstvu tvorenú lepiacou maltou a sklotextilnou mriežkou. Keramické obklady sú navrhnuté nad drezom a umývadlom vo výške od 0,8 m do 1,4 m v dennej miestnosti a prezentačnej miestnosti.

* + 1. **Izolácie**

Na stavbe sú navrhnuté nové izolácie proti zemnej vlhkosti a tepelné izolácie stropov z dôvodu zníženia tepelných strát vo vykurovaných mesiacoch. V dennej miestnosti a prezentačnej miestnosti je navrhnutá nová hydroizolácia z asfaltových pásov. Tepelné izolácie sú navrhnuté z minerálnej vlny v skladbe strešného plášťa a stropu.

* + 1. **Ostatné konštrukcie**

V rámci rekonštrukcie objektu rodinného domu (SO.01) sú navrhnuté podhľady zo sadrokartónových dosiek. Podhľady sú navrhnuté z dôvodu výškového ohraničenia vnútorného priestoru v miestnostiach.

* 1. **Technické vybavenie objektu**

V rámci projektu je vypracovaná zdravotechnika (kanalizácia a vodovod), elektroinštalácie a bleskozvod. Jednotlivé profesie sú vypracované v samostatných elaborátoch.

* + 1. **Kanalizácia**

Projekt kanalizácie rieši odvádzanie splaškových a dažďových vôd z objektu a jevypracovaný v samostatnom elaboráte oprávnenou osobou.

* + - 1. **Splašková kanalizácia**

Splašková odpadová voda bude odvedená novými vnútornými rozvodmi kanalizácie do existujúcej žumpy.

* + - 1. **Dažďová kanalizácia**

Na objekte sú navrhnuté dažďové odpadové potrubia, ktoré sú zvedené po fasáde. Dažďová voda zo strechy objektu bude odvádzaná voľne na terén.

* + 1. **Vodovod**

Budova je napojená existujúcou vodovodnou prípojkou na verejnú vodovodnú sieť. Projekt vnútorných rozvodov vody je vypracovaný v samostatných elaborátoch oprávnenou osobou, ktorý rieši vnútorné rozvody studenej a teplej vody.

* + 1. **Vykurovanie**

Vykurovacími telesami v budove pre obchod a služby sú doskové radiátory a podlahové kúrenie dvojrúrkového vykurovacieho systému. Teplonosnou látkou vykurovacieho systému bude voda. Zdrojom tepla je existujúci plynový kotol.

* + 1. **Elektroinštalácie**

Projekt elektroinštalácií rieši vnútorné rozvody elektroinštalácii a bleskozvod. Elektroinštalácie sú vypracované v samostatnom elaboráte oprávnenou osobou.

* 1. **Hygienické zabezpečenie**

V budove sú existujúce hygienické zariadenia podľa typologických požiadaviek a platných predpisov. Hygiena budovy bude zabezpečená po celú dobu užívania stavby.

Plošné výmery jednotlivých hygienických a sociálnych zariadení:

* Kúpeľne: 4,35 m2
  1. **Bezpečnosť a ochrana zdravia pri práci**

Starostlivosť o bezpečnosť pri práci a ochrana zdravia na stavbe je jednou zo základných pravidiel, ktoré sa musia dodržať na stavenisku a nariaďuje ju aj Zákonník práce. Počas realizácie stavby sa musí dodržiavať vyhláška o bezpečnosti a ochrany zdravia pri stavebných prácach č. 147/2013 Z.z. s účinnosťou od 1. júla 2013, a zákon č. 124/2006 Z.z. o bezpečnosti a ochrane zdravia pri práci a o zmene a doplnení niektorých zákonov.

*Pracovníci na stavbe musia byť pri práci vybavený príslušnými ochrannými pomôckami, na stavbe musí byť umiestnená lekárnička so základnými prostriedkami prvej pomoci.*

* 1. **Požiarne zabezpečenie objektu**

Protipožiarna bezpečnosť stavby je vypracovaná v samostatnom elaboráte oprávnenou osobou.

Vo Fiľakove, september 2021

Vypracoval: Ing. Pavol Nagy